Inaugurada l’exposició del VII Certamen Pictòric del Col·legi Juan XIII
2025-07-24

El Saló d’Actes del Col·legi Patronat Juan XXIII ha acollit la inauguració de l’exposició amb les obres que han participat en el VII Certamen Pictòric que el centre escolar convoca anualmenti en el qual han participat alumnes residents a Burjassot o que pertanyen a qualsevol col·legi públic, concertat o privat de la població.

Comptant amb la presència de l’alcalde de Burjassot, Rafa García, acompanyat de membres de l’Equip de Govern i de diferents regidors de l’Ajuntament, en l’acte d’inauguració de l’exposició es va realitzar també el lliurament dels premis del concurs als guardonats en cadascuna de les categories i es va entregar un petit detall de reconeixement als professors i persones que han col·laborat de manera activa en el desenvolupament del concurs i en els actes del 50 aniversari del centre.

Les obres podran contemplar-se, en l’exposició que romandrà durant tot el mes d’abril, en el Saló d’Actes del centre.